उत्तर प्रदेश में कोरोना के 51 मरीजों मौत, 294 नए पॉजिटिव केस मिले
उत्तर प्रदेश में शनिवार को कोरोना वायरस के 51 मरीजों की मौत हो गई तथा 294 नये मरीज सामने आये।
लखनऊ: उत्तर प्रदेश में शनिवार को कोरोना वायरस के 51 मरीजों की मौत हो गई तथा 294 नये मरीज सामने आये। शनिवार को जारी स्वास्थ्य बुलेटिन के अनुसार, पिछले 24 घंटे में कोरोना वायरस के 51 मरीजों की मौत होने से अब तक कुल 22,132 इस संक्रमण से अपनी जान गंवा चुके हैं तथा 294 नये मरीज मिलने के बाद अब तक के कुल संक्रमितों का आंकड़ा 17,04,139 हो गया है। एक अधिकारी के अनुसार, राज्य में शुक्रवार को कोरोना वायरस के 2.73 लाख से ज्यादा नमूनों की जांच की गई और अभी तक 5.50 करोड़ से ज्यादा नमूनों का परीक्षण किया जा चुका है। राज्य में कोरोना वायरस से स्वस्थ होने वाले मरीजों की संख्या लगातार बढ़ी है और 24 घंटे में सामने आये 294 मरीजों के सापेक्ष 592 मरीज स्वस्थ होकर अपने घर लौटे हैं। उन्होंने बताया कि अभी तक राज्य में 16,77,050 मरीज संक्रमण मुक्त हो चुके हैं। उत्तर प्रदेश में इस समय केवल 4,957 मरीजों का उपचार चल रहा है। बुलेटिन के अनुसार, पिछले 24 घंटे में लखनऊ में 27, वाराणसी में 26, मेरठ में 16, कानपुर नगर, गोरखपुर में 12-12 तथा प्रयागराज एवं रायबरेली में 11-11 नये मरीज सामने आये। इसी अवधि में लखनऊ में सर्वाधिक 13 मरीजों की मौत हुई है।देश में एक दिन में कोविड-19 के 60,753 नए मामले आने के बाद संक्रमण के कुल मामलों की संख्या बढ़कर 2,98,23,546 हो गयी है, जबकि उपचाराधीन मरीजों की संख्या 7,60,019 हो गयी है जो 74 दिनों में सबसे कम है। केंद्रीय स्वास्थ्य मंत्रालय के शनिवार सुबह आठ बजे तक जारी आंकड़ों के अनुसार, 1,647 और लोगों के जान गंवाने से मृतकों की संख्या 3,85,137 हो गयी है। उपचाराधीन मरीजों की संख्या संक्रमण के कुल मामलों का 2.55 प्रतिशत है जबकि कोविड-19 से स्वस्थ होने वाले लोगों की राष्ट्रीय दर 96.16 प्रतिशत है। मंत्रालय ने बताया कि शुक्रवार को कुल 19,02,009 नमूनों की जांच की गई और इसके साथ ही देश में अब तक कुल 38,92,07,637 नमूनों की जांच हो चुकी है। संक्रमण की दैनिक दर 2.98 प्रतिशत दर्ज की गई। यह लगातार 12वें दिन पांच प्रतिशत से कम है। साप्ताहिक संक्रमण दर भी गिरकर 3.58 प्रतिशत हो गयी है। आंकड़ों के मुताबिक, स्वस्थ होने वाले लोगों की संख्या लगातार 37वें दिन संक्रमण के नए मामलों से अधिक है। इस बीमारी से स्वस्थ होने वाले मरीजों की संख्या बढ़कर 2,86,78,390 हो गयी है जबकि मृत्यु दर 1.29 प्रतिशत है। इस महामारी से जिन 1,647 और लोगों ने जान गंवाई है उनमें से 648 की महाराष्ट्र, 287 की तमिलनाडु और 168 लोगों की मौत कर्नाटक में हुई। देश में अब तक कुल 3,85,137 लोगों की कोरोना वायरस से मौत हो चुकी है। इनमें से सबसे अधिक 1,16,674 लोगों की मौत महाराष्ट्र में, 33,602 की कर्नाटक, 30,835 की तमिलनाडु, 24,900 की दिल्ली, 22,081 की उत्तर प्रदेश, 17,240 की पश्चिम बंगाल, 15,771 की पंजाब और 13,368 लोगों की मौत छत्तीसगढ़ में हुई।